गद्दाफ़ी को अभी नहीं होगी दो गज़ ज़मीन नसीब...  
लीबिया के पूर्व तानाशाह गद्दाफ़ी को अभी नहीं दफनाया जाएगा। उसकी मौत की जांच इंटरनेशनल क्रिमिनल कोर्ट करेगा।
लीबिया के पूर्व तानाशाह गद्दाफ़ी को अभी नहीं दफनाया जाएगा। उसकी मौत की जांच इंटरनेशनल क्रिमिनल कोर्ट करेगा।   दरअसल जो वीडियो अब तक सामने आए हैं उनमें गद्दाफ़ी घायल दिख रहा है... लेकिन जो पोस्टमॉर्टम रिपोर्ट है उसमें गद्दाफी को सिर और पेट में गोली मारे जाने की बात है। अब ये सवाल उठ रहा है कि आखिर जब गद्दाफ़ी पकड़ लिया गया था तो उसे क्यों मार डाला गया...।   इससे पहले नए शासकों ने कहा था कि गद्दाफी को इस्लामी रीति रिवाज के अनुरूप दफनाया जाएगा लेकिन गद्दाफी की मौत से जुड़ी तस्वीरों से उनके साथ अंतिम क्षण में किए गए बर्ताव पर प्रश्न खड़े होने लगे हैं।   इस बीच, गद्दाफी का रक्तरंजित शव मिसराता में एक शॉपिंग सेंटर के वाणिज्यिक फ्रीजर में रखा गया ताकि उन्हें जनता की नजर से दूर रखा जाए।  इस शॉपिंग सेंटर के बाहर लोगों की भारी भीड़ थी... लोग चिल्ला रहे थे, ईश्वर महान है और हम कुत्ते को देखना चाहते हैं।